Conca (recipient)
Una conca (o bacina, bacèla, baçòla/bachòla, gauda, grasala) es un gròs recipient de plastic, fusta o metal, redond o ovalat, semblable a un ferrat. La conca a generalament doas ansas lateralas sortints o retalhadas en la fusta. Es un recipient de granda capacitat qu'èra utilizat en autres temps pels prètzfaches domestics, per ruscar la ròba (far la bufada o rusclada) o banhar los enfants.